Document ID: 32009R0414

REGULAMENTUL (CE) NR. 414/2009 AL COMISIEI
din 30 aprilie 2009
de modificare a Regulamentului (CEE) nr. 2454/93 de stabilire a unor dispoziții de aplicare a Regulamentului (CEE) nr. 2913/92 al Consiliului de instituire a Codului Vamal Comunitar
(Text cu relevanță pentru SEE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 2913/92 din 12 octombrie 1992 de instituire a Codului Vamal Comunitar (1), în special articolul 247,
întrucât:
(1)
Regulamentul (CE) nr. 648/2005 al Parlamentului European și al Consiliului (2) a introdus în Regulamentul (CEE) nr. 2913/92 obligația de a depune declarații sumare de intrare și ieșire prin mijloace electronice. Cu începere de la 1 iulie 2009, depunerea de declarații vamale în scris este permisă numai în cazul în care sistemul informatic al autorităților vamale nu funcționează sau atunci când aplicația electronică a persoanei care depune declarația nu funcționează.
(2)
Pentru întărirea securității, trebuie elaborată o versiune alternativă a documentului de însoțire a tranzitului („document de însoțire tranzit/securitate”) și a listei de articole asociate pentru a include datele cerute în anexa 30a la Regulamentul (CEE) nr. 2454/93 (3).
(3)
Trebuie, de asemenea, adaptat „documentul de însoțire de export” și lista de articole asociate prevăzute la articolul 796a din Regulamentul (CEE) nr. 2454/93 pentru a include datele menționate în anexa 30a la Regulamentul (CEE) nr. 2454/93.
(4)
Persoanelor care depun declarația trebuie să li se permită, în cazul în care nu pot furniza autorităților vamale datele din declarațiile sumare de export și de ieșire utilizând procedurile computerizate deoarece sistemul informatic al autorităților vamale sau aplicația electronică a persoanei care depune declarația nu funcționează, utilizarea unei proceduri alternative care să le permită comunicarea în scris a informațiilor necesare autorităților vamale. În acest sens, trebuie prevăzută utilizarea unui formular, „documentul administrativ unic de export/securitate”, care poate conține atât datele din declarația de export, cât și cele din declarația sumară de ieșire.
(5)
Pentru situațiile în care sistemul informatic al autorităților vamale sau aplicația electronică a persoanei care depune declarația nu funcționează este necesar să se prevadă un „document de securitate și siguranță” pe suport de hârtie care trebuie utilizat pentru declarația sumară de intrare și pentru declarația sumară de ieșire. Acesta trebuie să conțină datele stabilite în anexa 30a la Regulamentul (CEE) nr. 2454/93 și trebuie să fie însoțit de o listă de articole în cazul în care transportul se compune din mărfuri constituite din mai mult de un articol.
(6)
Pentru a oferi operatorilor economici o gamă cât mai largă de opțiuni pentru a furniza datele cerute în cazul în care sistemele informatice ale autorităților vamale și cele private nu funcționează, este necesar să se permită autorităților vamale să îi autorizeze să comunice respectivele date prin documente comerciale, cu condiția ca documentele transmise autorităților vamale să conțină informațiile cerute în anexa 30a la Regulamentul (CEE) nr. 2454/93 pentru declarațiile sumare de intrare sau ieșire.
(7)
Având în vedere că dispozițiile Regulamentului (CE) nr. 1875/2006 al Comisiei (4) privitoare la securitate și siguranță se aplică de la 1 iulie 2009, dispozițiile corespunzătoare prevăzute în prezentul regulament trebuie să se aplice de la aceeași dată. Prin urmare, Regulamentul (CEE) nr. 2454/93 al Comisiei trebuie modificat în consecință.
(8)
Măsurile prevăzute de prezentul regulament sunt conforme cu avizul Comitetului Codului Vamal,
ADOPTĂ PREZENTUL REGULAMENT:
Articolul 1
Regulamentul (CEE) nr. 2454/93 se modifică după cum urmează:
1.
Articolul 183 alineatul (2) se modifică după cum urmează:
(a)
paragraful al doilea se înlocuiește cu următorul text:
„În cazurile menționate la primul paragraf literele (a) și (b), declarația sumară de intrare pe suport de hârtie este întocmită utilizând formularul document de securitate și siguranță conform modelului din anexa 45i. În cazul în care transportul pentru care se întocmește o declarație sumară de intrare se compune din mărfuri constituite din mai mult de un articol, documentul de securitate și siguranță este completat de o listă de articole al cărei model figurează în anexa 45j. Lista de articole este parte integrantă din documentul de securitate și siguranță.”;
(b)
se adaugă următorul paragraf:
„În cazurile menționate la primul paragraf literele (a) și (b), autoritățile vamale pot permite înlocuirea sau completarea documentului de securitate și siguranță cu documente comerciale, cu condiția ca documentele transmise autorităților vamale să conțină informațiile cerute în anexa 30a pentru declarațiile sumare de intrare.”
2.
La articolul 340b se adaugă următorul punct 6a:
„6a
«document de însoțire tranzit/securitate»: înseamnă documentul imprimat de sistemul informatic pentru a însoți mărfurile, bazat pe datele din declarația de tranzit și din declarația sumară de intrare sau ieșire.”
3.
Articolul 358 se modifică după cum urmează:
(a)
la alineatul (2) primul paragraf, teza introductivă se înlocuiește cu următorul text:
„(2) În urma acordării liberului de vamă, documentul de însoțire a tranzitului sau documentul de însoțire tranzit/securitate însoțește mărfurile plasate sub regim de tranzit comunitar. Acesta corespunde modelului și conține informațiile documentului de însoțire a tranzitului din anexa 45a sau, în cazurile în care datele menționate în anexa 30a sunt furnizate în plus față de datele de tranzit, corespunde modelului și conține informațiile documentului de însoțire tranzit/securitate din anexa 45e și lista de articole tranzit/securitate din anexa 45f. Documentul este pus la dispoziția operatorului în unul din următoarele moduri:”;
(b)
alineatul (3) se înlocuiește cu următorul text:
„(3) În cazul în care declarația conține mai mult mărfuri constituite din mai mult de un articol, documentul de însoțire al tranzitului menționat la alineatul (2) este completat de o listă de articole care corespunde modelului prezentat în anexa 45b. Documentul de însoțire tranzit/securitate menționat la alineatul (2) este întotdeauna completat de lista de articole stabilită în anexa 45f. Lista de articole face parte integrantă din documentul de însoțire al tranzitului sau din documentul de însoțire al tranzitului/securității.”
4.
La articolul 787, alineatul (2) se înlocuiește cu următorul text:
„(2) În cazul în care sistemul informatic al autorităților vamale sau aplicația electronică a persoanei care depune o declarație de export nu funcționează, autoritățile vamale acceptă o declarație de export pe suport de hârtie, cu condiția ca aceasta să fie întocmită în unul din următoarele moduri:
(a)
utilizând un formular care corespunde modelului din anexele 31-34, la care se adaugă un document de siguranță și securitate care corespunde modelului din anexa 45i și o listă de articole - securitate și siguranță - care corespunde modelului din anexa 45j;
(b)
utilizând un document administrativ unic de export/securitate care corespunde modelului din anexa 45k și o listă de articole export/securitate care corespunde modelului din anexa 45l.
Formularul conține lista minimă de date stabilită în anexa 37 și în anexa 30a pentru procedura de export.”
5.
Articolul 796a se modifică după cum urmează:
(a)
la alineatul (1), textul „anexa 45c” se înlocuiește cu „anexa 45g”;
(b)
la alineatul (2), textul „anexa 45d” se înlocuiește cu „anexa 45h”.
6.
La articolul 796c al doilea paragraf, textul „anexa 45c” se înlocuiește cu „anexa 45g”.
7.
Articolul 842b alineatul (3) se modifică după cum urmează:
(a)
paragraful al doilea se înlocuiește cu următorul text:
„În cazurile menționate la primul paragraf literele (a) și (b), declarația sumară de ieșire pe suport de hârtie este întocmită utilizând formularul document de securitate și siguranță conform modelului din anexa 45i. În cazul în care transportul pentru care se întocmește o declarație sumară de ieșire se compune din mărfuri constituite din mai mult de un articol, documentul de securitate și siguranță este completat de o listă de articole al cărei model figurează în anexa 45j. Lista de articole este parte integrantă din documentul de securitate și siguranță.”;
(b)
se adaugă paragraful al treilea după cum urmează:
„În cazurile menționate la primul paragraf literele (a) și (b), autoritățile vamale pot permite înlocuirea sau completarea documentului de securitate și siguranță cu documente comerciale, cu condiția ca documentele transmise autorităților vamale să conțină informațiile cerute în anexa 30a pentru declarațiile sumare de ieșire.”
8.
La articolul 183, articolul 359 alineatele (1) și (4), articolul 360 alineatele (1) și (2), articolul 361 alineatele (3) și (4), articolul 406 alineatele (1) și (2), articolul 408 alineatul (1) litera (d), articolul 454 alineatul (4), articolul 454b alineatele (2) și (4), articolul 455 alineatul (1) și articolul 457b alineatele (2) și (3) expresia „document de însoțire de tranzit” este înlocuită cu „document de însoțire tranzit - document de însoțire tranzit/securitate”.
9.
Anexa 37d se modifică după cum urmează:
(a)
la punctul 3.1 a treia liniuță, „document de însoțire a tranzitului (DAT)” se înlocuiește cu „document de însoțire tranzit (DAT) - document de însoțire tranzit/securitate (TSAD)”;
(b)
la punctele 3.2, 3.3, 4.1, 7, 8, 18 și 30.1 „DAT” se înlocuiește cu „TAD/TSAD”;
(c)
la punctul 3.2, textul „anexele 37 și 45a” se înlocuiește cu „anexele 37, 45a și 45e”.
10.
Anexele 45c și 45d se elimină.
11.
Se inserează anexa 45e din anexa I la prezentul regulament.
12.
Se inserează anexa 45f din anexa II la prezentul regulament.
13.
Se inserează anexa 45g din anexa III la prezentul regulament.
14.
Se inserează anexa 45h din anexa IV la prezentul regulament.
15.
Se inserează anexa 45i din anexa V la prezentul regulament.
16.
Se inserează anexa 45j din anexa VI la prezentul regulament.
17.
Se inserează anexa 45k din anexa VII la prezentul regulament.
18.
Se inserează anexa 45l din anexa VIII la prezentul regulament.
Articolul 2
Prezentul regulament intră în vigoare în ziua următoare datei publicării în Jurnalul Oficial al Uniunii Europene.
Se aplică de la 1 iulie 2009.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 30 aprilie 2009.

Labels: 3
15